./data/phi0430/phi001/phi0430.phi001.perseus-lat1.xml
Anonymous
ut longius bellum duceret Pompeius, quod loca sunt edita et ad castrorum munitiones non parum idonea  Nam fere totius ulterioris Hispaniae regio propter terrae fecunditatem et non minus copiosam aquationem 2 inopem difficilemquehabet oppugnationem  Hic etiam propter barbarorum crebras excursiones omnia loca quae sunt ab oppidis remota turribus et munitionibus retinentis, sicut in Africa, rudere  non tegulis teguntur: simulque in his habent speculas et propter altitudinem late longeque prospiciunt  Item oppidorum magna pars eius provinciae montibus fere munita et natura excellentibus locis est constituta, ut simul aditus ascensusque habeat difficilis  Ita ab oppugnationibus natura loci distincntur, ut civitates Hispaniae non facile ab hoste capiantur: id quod in hoc contigit bello  Nam cum inter Ateguam et Ucubim  quae oppida supra sunt scripta  Pompeius habuit castra constituta in conspectu duorum oppidorum  ab suis castris circiter milia passuum IIII grumus est excellens natura, qui appellatur Castra Postumiana: ibi praesidi causa castellum Caesar habuit constitutum